ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการจัดหาไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรพ.ศ. ๒๕๖๐ อาศัยอำนาจตามความในมาตรา๑๑ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐ และมติคณะกรรมการกำกับกิจการพลังงานในการประชุมครั้งที่๑๑/๒๕๖๐ (ครั้งที่ ๔๕๓) เมื่อวันที่ ๒๒ มีนาคม ๒๕๖๐คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ระเบียบฉบับนี้ใช้กับการจัดหาไฟฟ้าจากผู้ผลิตไฟฟ้าขนาดเล็กมากภายใต้โครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตรเพื่อให้ครบตามเป้าหมายที่ กพช. กำหนดข้อ๔ ในระเบียบนี้กพช. หมายความว่า คณะกรรมการนโยบายพลังงานแห่งชาติประธาน กกพ. หมายความว่าประธานกรรมการกำกับกิจการพลังงานกกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานการไฟฟ้าฝ่ายจำหน่ายหมายความว่า การไฟฟ้านครหลวง (กฟน.) หรือ การไฟฟ้าส่วนภูมิภาค (กฟภ.)หรือกิจการไฟฟ้า สวัสดิการสัมปทานกองทัพเรือหน่วยงานราชการ หมายความว่าหน่วยงานของส่วนราชการตามกฎหมายว่าด้วยระเบียบบริหารราชการแผ่นดินและให้หมายความรวมถึงองค์การที่รัฐจัดตั้งขึ้นสหกรณ์ภาคการเกษตร หมายความว่าสหกรณ์ที่ได้จดทะเบียนสหกรณ์ประเภทสหกรณ์การเกษตร สหกรณ์นิคมและสหกรณ์ประมงตามกฎหมายว่าด้วยสหกรณ์โครงการ หมายความว่าโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินเจ้าของโครงการ หมายความว่าหน่วยงานราชการหรือสหกรณ์ภาคการเกษตรที่ได้รับการตอบรับเข้าร่วมโครงการแล้วผู้สนับสนุนโครงการ หมายความว่านิติบุคคลประเภทบริษัทจำกัดหรือบริษัทมหาชนจำกัดตามกฎหมายที่เกี่ยวข้องที่ให้การสนับสนุนหรือร่วมลงทุนกับเจ้าของโครงการในการดำเนินโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินผู้รับใบอนุญาต หมายความว่าเจ้าของโครงการหรือผู้สนับสนุนโครงการที่ได้รับใบอนุญาตประกอบกิจการผลิตไฟฟ้าคำร้องและข้อเสนอขอขายไฟฟ้า หมายความว่าแบบคำร้องหรือคำขอที่เจ้าของโครงการหรือผู้สนับสนุนโครงการยื่นขอขายไฟฟ้ากับการไฟฟ้าฝ่ายจำหน่ายสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างเจ้าของโครงการหรือผู้สนับสนุนโครงการกับการไฟฟ้าฝ่ายจำหน่ายอัตรารับซื้อไฟฟ้า (FiT)หมายความว่า อัตราการรับซื้อไฟฟ้า (Feed - Tariff หรือ FiT) ที่ผลิตจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินขนาดกำลังการผลิตติดตั้ง หมายความว่าขนาดกำลังการผลิตสูงสุดรวมของแผงโฟโตโวลเทอิก (Photovoltaic Panel) ที่มีหน่วยเป็นเมกะวัตต์ (MWp) หรือกิโลวัตต์ (kWp) ณ สภาวะทดสอบมาตรฐาน (Standard Test Condition) ที่ได้กำหนดไว้สำหรับการทดสอบแผงโฟโตโวลเทอิก(Photovoltaic Panel) ที่มีวงจรเดียวกันและจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าวัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบการไฟฟ้านครหลวงหรือตามระเบียบการไฟฟ้าส่วนภูมิภาคหรือตามระเบียบของกิจการไฟฟ้าสวัสดิการสัมปทานกองทัพเรือCapacity Factor หมายความว่า อัตราส่วนร้อยละของปริมาณพลังงานไฟฟ้าที่ผลิตจริงในรอบ๑ ปีเปรียบเทียบกับผลคูณของขนาดกำลังการผลิตติดตั้งและจำนวนชั่วโมงทั้งหมดในหนึ่งปีข้อ๕ ให้ประธาน กกพ.เป็นผู้รักษาการตามระเบียบนี้ และให้ กกพ.เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๖ สถานที่ตั้งโครงการต้องเป็นพื้นที่ดังต่อไปนี้(๑) กรณีที่เป็นหน่วยงานราชการให้โครงการตั้งอยู่ในที่ราชพัสดุซึ่งหน่วยงานราชการที่เข้าร่วมโครงการเป็นผู้ครอบครองและได้รับอนุญาตจากกรมธนารักษ์ให้นำพื้นที่ราชพัสดุในครอบครองมาใช้ประโยชน์ในโครงการนี้หรือเป็นที่ดินที่หน่วยงานราชการเป็นเจ้าของที่ดิน(๒) กรณีที่เป็นสหกรณ์ภาคการเกษตรให้โครงการตั้งอยู่ในที่ดินที่สหกรณ์ภาคการเกษตรเป็นเจ้าของหรือที่ดินที่สมาชิกสหกรณ์ภาคการเกษตรเป็นเจ้าของกรรมสิทธิ์หรือมีสิทธิครอบครองตามกฎหมายเพื่อใช้ดำเนินโครงการข้อ๗ ผู้ที่ประสงค์จะเป็นเจ้าของโครงการจะต้องยื่นความจำนงขอเข้าร่วมโครงการตามหลักเกณฑ์วิธีการ และเงื่อนไขตามที่ กกพ. ประกาศกำหนดข้อ ๘ ภายหลังจากที่เจ้าของโครงการได้รับการตอบรับเข้าร่วมโครงการแล้วให้เจ้าของโครงการหรือผู้สนับสนุนโครงการมายื่นคำร้องและข้อเสนอขอขายไฟฟ้ากับการไฟฟ้าฝ่ายจำหน่ายเพื่อลงนามในสัญญาซื้อขายไฟฟ้าต่อไปข้อ๙ การไฟฟ้าฝ่ายจำหน่ายจะเป็นผู้รับซื้อไฟฟ้าตามหลักเกณฑ์วิธีการ และเงื่อนไขที่กำหนดในระเบียบนี้ในปริมาณการรับซื้อที่ขนาดกำลังการผลิตติดตั้งไม่เกิน ๕เมกะวัตต์ต่อหนึ่งโครงการตามเป้าหมายที่ กกพ. ประกาศกำหนดข้อ๑๐ เจ้าของโครงการและผู้สนับสนุนโครงการมีหน้าที่ต้องคำนึงถึงและปฏิบัติตามกฎหมายที่เกี่ยวข้องในการดำเนินโครงการเช่น กฎหมายว่าด้วยโรงงาน กฎหมายว่าด้วยการควบคุมอาคาร กฎหมายว่าด้วยการผังเมืองกฎหมายว่าด้วยการพัฒนาและส่งเสริมพลังงาน กฎหมายว่าด้วยการให้เอกชนร่วมลงทุนในกิจการของรัฐกฎหมายว่าด้วยที่ราชพัสดุ กฎหมายว่าด้วยการประกอบกิจการพลังงานข้อ๑๑ สัญญาซื้อขายไฟฟ้าจะมีอายุสัญญา๒๕ ปี และจะต้องจ่ายไฟฟ้าเข้าระบบการไฟฟ้าฝ่ายจำหน่ายภายในวัน SCOD ทั้งนี้ ให้เข้าทำสัญญาซื้อขายไฟฟ้าภายใน๑๒๐ วันนับจากวันที่ได้รับหนังสือแจ้งผลการพิจารณารับซื้อไฟฟ้าหากไม่เข้าทำสัญญาซื้อขายไฟฟ้าภายในระยะเวลาที่กำหนดให้ถือว่าคำร้องและข้อเสนอขอขายไฟฟ้าเป็นอันยกเลิกข้อ๑๒ ในกรณีที่ทำสัญญาซื้อขายไฟฟ้าแล้วแต่ไม่สามารถดำเนินการจ่ายไฟฟ้าเข้าระบบตามกำหนดวัน SCOD ได้ และมีความประสงค์จะขอขยายวันSCODคู่สัญญาจะต้องแจ้งความประสงค์เป็นหนังสือให้การไฟฟ้าฝ่ายจำหน่ายทราบไม่น้อยกว่า๓๐ วันก่อนวัน SCOD โดยการไฟฟ้าฝ่ายจำหน่ายจะพิจารณาขยายวัน SCOD จากความพร้อม ๔ ด้าน ซึ่งประกอบด้วยความพร้อมด้านที่ดินความพร้อมด้านเทคโนโลยี ความพร้อมด้านแหล่งเงินทุนและความพร้อมด้านการขออนุญาตตามกฎหมายที่เกี่ยวข้อง ให้แล้วเสร็จภายใน ๓๐ วันโดยสามารถขยายวัน SCOD ออกไปได้อีก แต่ไม่เกินวันที่ กกพ.ประกาศกำหนดข้อ๑๓ ก่อนวัน CODเจ้าของโครงการหรือผู้สนับสนุนโครงการจะต้องนำใบอนุญาตตามที่กฎหมายกำหนดมาแสดงต่อการไฟฟ้าฝ่ายจำหน่ายที่เป็นคู่สัญญาซื้อขายไฟฟ้าข้อ ๑๔ ถ้าไม่มีการเริ่มต้นซื้อขายไฟฟ้าภายในวันSCOD ตามที่ระบุในสัญญาซื้อขายไฟฟ้าหรือSCOD ตามที่ได้มีการขยายในข้อ ๑๒ แล้วแต่กรณีให้ถือว่าสัญญาซื้อขายไฟฟ้าสิ้นสุดลง เว้นแต่กรณีเป็นเหตุสุดวิสัยตามที่กำหนดไว้ในสัญญาซื้อขายไฟฟ้าทั้งนี้ให้การไฟฟ้าฝ่ายจำหน่ายแจ้งให้คู่สัญญาทราบภายใน ๗ วันนับแต่วันสิ้นสุดของสัญญาซื้อขายไฟฟ้าข้อ๑๕ ปริมาณพลังงานไฟฟ้าในส่วนที่ไม่เกิน Capacity Factor ร้อยละ ๑๖ หรือคิดเป็นปริมาณพลังงานไฟฟ้า ๑,๔๐๑,๖๐๐ หน่วย/MWp/ปี ในกรณีที่ปีนั้นมี ๓๖๕ วันหรือคิดเป็นปริมาณพลังงานไฟฟ้า ๑,๔๐๕,๔๔๐หน่วย/MWp/ปี ในกรณีที่ปีนั้นมี ๓๖๖ วันจะได้รับอัตรารับซื้อไฟฟ้า (FiT) ที่ กกพ. ประกาศกำหนดตามมติกพช.สำหรับปริมาณพลังงานไฟฟ้าในส่วนที่เกินCapacity Factor ร้อยละ ๑๖ จะได้รับอัตรารับซื้อไฟฟ้าเท่ากับอัตราค่าไฟฟ้าขายส่งเฉลี่ยณ ระดับแรงดัน ๑๑ - ๓๓ กิโลโวลต์ (อัตราขายส่งเฉลี่ยในระยะเวลา ๑๒ เดือน)ที่การไฟฟ้าฝ่ายผลิตแห่งประเทศไทยขายให้การไฟฟ้าฝ่ายจำหน่ายรวมกับค่าไฟฟ้าตามสูตรการปรับอัตราค่าไฟฟ้าโดยอัตโนมัติขายส่งเฉลี่ย (Ft ขายส่งเฉลี่ยในระยะเวลา ๑๒ เดือน) แต่ทั้งนี้อัตรารับซื้อไฟฟ้าดังกล่าวจะต้องไม่เกินอัตรารับซื้อไฟฟ้า (FiT) ที่ กกพ. ประกาศกำหนดตามมติ กพช.ทั้งนี้สำหรับปริมาณพลังงานไฟฟ้าที่รับซื้อในปีแรกและปีสุดท้ายของสัญญาซื้อขายไฟฟ้าถ้าไม่ครบปีปฏิทินให้ใช้อัตราFiT ที่ กกพ. ประกาศกำหนดตามมติ กพช. โดยไม่ต้องนำ Capacity Factor ร้อยละ ๑๖ มาบังคับใช้ข้อ๑๖ สัญญาซื้อขายไฟฟ้ามีระยะเวลา ๒๕ปี โดยการนับอายุสัญญาซื้อขายไฟฟ้าให้พิจารณา แล้วแต่กรณี ดังนี้(๑) ในกรณีที่จ่ายไฟฟ้าเข้าระบบเชิงพาณิชย์ (COD)ก่อนวัน SCOD ที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า๒๕ ปี จากวันจ่ายไฟฟ้าเข้าระบบเชิงพาณิชย์ (COD)(๒) ในกรณีที่จ่ายไฟฟ้าเข้าระบบเชิงพาณิชย์ (COD)ในวัน SCODที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า ๒๕ ปี จากวัน SCOD ที่ระบุในสัญญาซื้อขายไฟฟ้า(๓) ในกรณีที่จ่ายไฟฟ้าเข้าระบบเชิงพาณิชย์ (COD)หลังจากวัน SCOD ที่ระบุในสัญญาซื้อขายไฟฟ้าให้นับอายุสัญญาซื้อขายไฟฟ้า ๒๕ ปี จากวัน SCODที่ระบุในสัญญาซื้อขายไฟฟ้าโดยจะไม่มีผลกระทบต่อวันสิ้นสุดการขายไฟฟ้าที่กำหนดในสัญญาซื้อขายไฟฟ้าข้อ ๑๗ ผู้รับใบอนุญาตมีหน้าที่จะต้องนำส่งเงินเข้ากองทุนพัฒนาไฟฟ้าตามระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าและประกาศที่เกี่ยวข้องรวมทั้งต้องปฏิบัติตามประกาศคณะกรรมการกำกับกิจการพลังงาน เรื่องมาตรการด้านการออกแบบติดตั้งและการจัดการขยะและกากของเสียสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่ได้รับการยกเว้นไม่ต้องขอรับใบอนุญาตประกอบกิจการไฟฟ้าหรือประกาศคณะกรรมการกำกับกิจการพลังงานเรื่องมาตรการป้องกัน แก้ไข และติดตามตรวจสอบผลกระทบสิ่งแวดล้อมสำหรับผู้ประกอบกิจการไฟฟ้าพลังงานแสงอาทิตย์จากเทคโนโลยีแผงโฟโตโวลเทอิก ที่เข้าข่ายต้องได้รับใบอนุญาตประกอบกิจการผลิตไฟฟ้าแล้วแต่กรณีข้อ๑๘ ปริมาณพลังงานไฟฟ้าที่จ่ายเข้าระบบไฟฟ้าของการไฟฟ้าฝ่ายจำหน่ายให้วัดจากปริมาณพลังงานไฟฟ้าที่จ่ายจริงในเดือนนั้นๆ จากเครื่องวัดหน่วยไฟฟ้า (Meter) ที่การไฟฟ้าฝ่ายจำหน่ายกำหนดหากในช่วงเวลา๑๕ นาทีใด ๆที่ผู้รับใบอนุญาตจ่ายปริมาณพลังไฟฟ้าเข้าสู่ระบบของการไฟฟ้าฝ่ายจำหน่ายเกินกว่าปริมาณพลังไฟฟ้าเสนอขายสูงสุดตามที่ระบุไว้ในสัญญาซื้อขายไฟฟ้าการไฟฟ้าฝ่ายจำหน่ายจะไม่คิดค่าพลังงานไฟฟ้าในส่วนที่เกินในทุก ๑๕ นาทีใด ๆให้กับผู้รับใบอนุญาตข้อ๑๙ มูลค่าการรับซื้อไฟฟ้าในแต่ละเดือนจะคำนวณจากปริมาณพลังงานไฟฟ้าตามข้อ๑๘ คูณด้วยอัตรารับซื้อไฟฟ้าที่กำหนดตามข้อ ๑๕ข้อ๒๐ ห้ามมิให้ผู้รับใบอนุญาตกระทำการอย่างใดอย่างหนึ่งดังต่อไปนี้(๑)นำเชื้อเพลิงอื่นมาใช้ในการผลิตไฟฟ้าหรือนำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากพลังงานแสงอาทิตย์โดยเทคโนโลยีแผงโฟโตโวลเทอิก(Photovoltaic Panel)ภายใต้สัญญาซื้อขายไฟฟ้า(๒) ติดตั้งแผงโฟโตโวลเทอิกเพิ่มเติมจากที่ระบุในสัญญาซื้อขายไฟฟ้าหากพบว่ามีการกระทำความผิดตาม(๑) หรือ (๒) จะถือว่าผู้รับใบอนุญาตปฏิบัติผิดสัญญาซื้อขายไฟฟ้าและถือว่าสัญญาซื้อขายไฟฟ้าสิ้นสุดลงโดยทันทีและจะต้องถูกดำเนินคดีตามกฎหมายทั้งทางแพ่งและทางอาญาต่อไปโดยผู้รับใบอนุญาตไม่มีสิทธิเรียกร้องค่าเสียหายใด ๆ จากการไฟฟ้าฝ่ายจำหน่ายที่เป็นคู่สัญญา และจะต้องเสียค่าปรับ ๕,๐๐๐ บาท/kWp หรือ ๕,๐๐๐,๐๐๐ บาท/MWp ตามขนาดกำลังการผลิตติดตั้งตามสัญญาซื้อขายไฟฟ้าหมวด ๒การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ๒๑ เจ้าของโครงการหรือผู้สนับสนุนโครงการจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของการไฟฟ้าฝ่ายจำหน่ายโดยการไฟฟ้าฝ่ายจำหน่ายขอสงวนสิทธิ์ที่จะเข้าตรวจสอบเองหรือขอให้เจ้าของโครงการหรือผู้สนับสนุนโครงการตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้เจ้าของโครงการหรือผู้สนับสนุนโครงการแก้ไขปรับปรุงและเปลี่ยนอุปกรณ์การจ่ายไฟฟ้าของเจ้าของโครงการหรือผู้สนับสนุนโครงการที่เกี่ยวข้องกับระบบไฟฟ้าของการไฟฟ้าฝ่ายจำหน่ายและเจ้าของโครงการหรือผู้สนับสนุนโครงการจะต้องเป็นผู้รับผิดชอบภาระค่าใช้จ่ายทั้งหมดที่ถูกใช้ในการแก้ไขการปรับปรุง และการเปลี่ยนอุปกรณ์การจ่ายไฟฟ้าดังกล่าวข้อ๒๒ เจ้าของโครงการหรือผู้สนับสนุนโครงการจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ๒๓ เจ้าของโครงการหรือผู้สนับสนุนโครงการจะต้องเป็นผู้รับผิดชอบภาระค่าใช้จ่ายทั้งหมดที่ใช้ในการเชื่อมโยงระบบไฟฟ้าการตรวจสอบระบบอุปกรณ์และค่าใช้จ่ายอื่นที่เกี่ยวข้องโดยจะต้องชำระค่าใช้จ่ายดังกล่าวให้เสร็จสิ้นก่อนการทำสัญญาซื้อขายไฟฟ้าข้อ๒๔ เจ้าของโครงการหรือผู้สนับสนุนโครงการจะต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าของการไฟฟ้าฝ่ายจำหน่ายหมวด ๓สัญญาซื้อขายไฟฟ้า ข้อ๒๕ แบบสัญญาซื้อขายไฟฟ้าให้เป็นไปตามที่ กกพ.กำหนดข้อ ๒๖ คู่สัญญาทั้งสองฝ่ายจะต้องปฏิบัติตามเงื่อนไขและข้อกำหนดในสัญญาซื้อขายไฟฟ้าอย่างเคร่งครัดข้อ๒๗ ห้ามมิให้มีการโอนสิทธิและหน้าที่ในคำขอขายไฟฟ้าหรือในสัญญาซื้อขายไฟฟ้าให้กับผู้อื่นเว้นแต่จะได้รับการยินยอมจากการไฟฟ้าฝ่ายจำหน่ายตามหลักเกณฑ์ของการไฟฟ้าฝ่ายจำหน่ายที่ได้รับความเห็นชอบจากกกพ.ในกรณีผู้สนับสนุนโครงการเป็นนิติบุคคลห้ามมิให้เปลี่ยนแปลงจำนวนผู้ถือหุ้นจนเป็นเหตุให้ผู้ถือหุ้นเดิมตามสัญญาซื้อขายไฟฟ้าน้อยกว่ากึ่งหนึ่งและห้ามมิให้เปลี่ยนแปลงจำนวนหุ้นที่ถือเหลือน้อยกว่าร้อยละ ๕๑ของจำนวนหุ้นทั้งหมดจนกว่าโครงการจะได้จ่ายไฟฟ้าเข้าระบบเชิงพาณิชย์ (COD)เป็นระยะเวลา ๓ ปีหมวด ๔เหตุสุดวิสัย ข้อ๒๘ เหตุสุดวิสัย หมายถึง เหตุใด ๆ อันจะเกิดขึ้นก็ดี จะให้ผลภัยพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบ หรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลนั้นในฐานะและภาวะเช่นนั้นและให้รวมถึงเหตุหนึ่งเหตุใดหรือหลายเหตุดังต่อไปนี้(๑) การกระทำของรัฐบาล เช่นมีการเปลี่ยนแปลงนโยบายด้านพลังงาน การเปลี่ยนแปลงทางกฎหมายซึ่งทำให้เจ้าของโครงการหรือผู้สนับสนุนโครงการหรือการไฟฟ้าฝ่ายจำหน่ายไม่อาจปฏิบัติตามระเบียบการรับซื้อไฟฟ้าข้อใดข้อหนึ่งได้(๒) การปิดล้อม หรือการกระทำของศัตรูในลักษณะสงครามไม่ว่าจะมีการประกาศหรือไม่ก็ตาม(๓) การลุกฮือ การขบถ การก่อความวุ่นวายการจารกรรม การก่อวินาศกรรม การนัดหยุดงานการปิดงานตามกฎหมายแรงงานการรอนสิทธิใด ๆ อุบัติเหตุ แผ่นดินไหว พายุ ไฟไหม้ น้ำท่วม โรคระบาดสภาพอากาศรุนแรงผิดปกติ การระเบิด(๔) เหตุขัดข้องในระบบจำหน่ายไฟฟ้า อันเนื่องจากอุบัติเหตุที่เกิดกับระบบจำหน่ายไฟฟ้าหรืออุปกรณ์อื่นๆ ที่เกี่ยวข้องในการเชื่อมโยงระบบไฟฟ้า(๕) การยึดโครงการ ทรัพย์สินหรือสิทธิใด ๆหุ้น หรือผลประโยชน์ต่าง ๆ จากเจ้าของโครงการ หรือผู้สนับสนุนโครงการโดยหน่วยงานของรัฐหรือการกระทำของหน่วยงานของรัฐซึ่งจะส่งผลกระทบอย่างรุนแรงต่อโครงการของเจ้าของโครงการหรือผู้สนับสนุนโครงการหรือต่อการปฏิบัติหน้าที่ของเจ้าของโครงการหรือผู้สนับสนุนโครงการตามสัญญาซื้อขายไฟฟ้าหมวด ๕การระงับข้อพิพาท ข้อ๒๙ ปัญหาที่เกิดจากการปฏิบัติตามระเบียบการรับซื้อไฟฟ้าและสัญญาซื้อขายไฟฟ้าให้ระงับข้อพิพาทดังนี้(๑)เจ้าของโครงการหรือผู้สนับสนุนโครงการที่ประสบปัญหาจากการปฏิบัติตามระเบียบการรับซื้อไฟฟ้าหรือสัญญาซื้อขายไฟฟ้าให้ยื่นเป็นหนังสือต่อ กกพ. โดยให้ส่งไปยังประธาน กกพ. ณสถานที่ตั้งของสำนักงานคณะกรรมการกำกับกิจการพลังงาน(๒) ในกรณีมีเหตุอันสมควรจะต้องวินิจฉัยปัญหาในการปฏิบัติตามระเบียบการรับซื้อไฟฟ้าหรือสัญญาซื้อขายไฟฟ้า ให้ กกพ. เป็นผู้วินิจฉัยหาข้อยุติและให้ถือว่าคำวินิจฉัยของ กกพ. เป็นที่สุดหากเจ้าของโครงการหรือผู้สนับสนุนโครงการไม่พอใจในคำวินิจฉัยของกกพ. ให้ศาลไทยเป็นผู้วินิจฉัยชี้ขาดหมวด ๖อื่น ๆ ข้อ ๓๐ การแก้ไขข้อกำหนดระบบโครงข่ายไฟฟ้าของการไฟฟ้าฝ่ายจำหน่ายให้ผ่านการพิจารณาให้ความเห็นชอบจากกกพ. ทั้งนี้เจ้าของโครงการหรือผู้สนับสนุนโครงการสามารถให้ความเห็นประกอบการพิจารณาในขั้นตอนการหารือได้ประกาศ ณ วันที่ ๓๑มีนาคม พ.ศ. ๒๕๖๐พรเทพ ธัญญพงศ์ชัยประธานกรรมการกำกับกิจการพลังงานพรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๕ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๑๕/๗ เมษายน ๒๕๖๐